จุดล่อแหลมที่น่ากังวล
เร่งลบข้อครหาคาใจที่กำลังถูกรุมประณามเรื่องการปฏิบัติหน้าที่ไปทีละระลอก,ตามคิวที่คณะกรรมการการเลือกตั้ง (กกต.) มีมติสั่งให้นับคะแนนใหม่ใน 2 หน่วยเลือกตั้งที่ จ.ขอนแก่น และให้จัดการเลือกตั้งใหม่ใน 6 หน่วยเลือกตั้ง 5 จังหวัด ได้แก่ กทม. ลำปาง ยโสธร เพชรบูรณ์ และพิษณุโลก,เคลียร์ข้อกังขาเรื่องจำนวนผู้มาใช้สิทธิเลือกตั้งไม่ตรงกับจำนวนบัตรลงคะแนน คลายแรงเสียดทานที่ 7 เสือ กกต.ตกอยู่ในดงกระสุน ถูกล่าชื่อถอดถอนจากทั่วสารทิศ,แต่ที่ยังคงยุ่งเหยิง หาคำตอบไม่เจอคือ สูตรสำเร็จการคำนวณ ส.ส.บัญชีรายชื่อ ที่จนถึงขณะนี้ กกต. แม้บอกว่ามีสูตรเดียว แต่ก็ยังไม่มีความชัดเจน,จึงมีแต่สูตรคำนวณเลื่อนลอยเกลื่อนโลกโซเชียล พรรคใหญ่ พรรคเล็กต่างยกเมฆ คิดคะแนนเข้าข้างตัวเอง,สูตรปาร์ตี้ลิสต์ยังไม่มีคำตอบสุดท้าย ต้องรอผลการเลือกตั้งรอบใหม่ในบางหน่วย แล้วนำมาเขย่ากันอีกรอบ,ยังไม่นับรวมกับเรื่องร้องเรียนการเลือกตั้งอีก 66 เขต ที่อยู่ในข่ายอาจถูกแจกใบส้มตามสัญญาณที่ กกต.ส่งมา,ตัวเลขยังไม่นิ่ง คะแนนที่คิดกันไว้ก่อนหน้านี้อาจต้องนำมาคำนวณใหม่ สูตรฟอร์มทีมรัฐบาลที่ลงสัตยาบันกันไว้ มีโอกาสฟาวล์ ฉีกสัญญาทิ้งได้ หากผลคะแนนรอบใหม่เปลี่ยนแปลงไป,โฉมหน้ารัฐบาลชุดใหม่ถูกทอดเวลาออกไปอีก นั่นย่อมสะเทือนถึงความเชื่อมั่นของประชาชนและนักลงทุนในยามที่สถานการณ์การเมืองไทยยังคงคลุมเครือ ไม่รู้ขั้วใดจะได้จัดตั้งรัฐบาล,อย่างที่ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยดัชนีความเชื่อมั่นผู้บริโภคเดือน มี.ค.2562 วูบลงทุกรายการเป็นครั้งแรกในรอบ 3 เดือน,ผลสำรวจดัชนีความเชื่อมั่นเกี่ยวกับเศรษฐกิจโดยรวม ทั้งด้านการใช้จ่ายของผู้บริโภค การซื้อรถ ซื้อบ้าน ค่าใช้จ่ายการท่องเที่ยว การลงทุนทำธุรกิจลดลงทุกด้าน,เป็นผลมาจากทิศทางการเมืองไม่มีความชัดเจน ทำให้ประชาชนไม่มีอารมณ์จะบริโภค และนักลงทุนต่างเฝ้ารอความชัดเจนของรัฐบาลใหม่,ส่งผลกระทบเป็นลูกโซ่ต่อภาวะความเชื่อมั่นทางเศรษฐกิจอย่างหลีกเลี่ยงไม่ได้,ในคิวที่แม่ทัพเศรษฐกิจ สมคิด จาตุศรีพิทักษ์ รองนายกรัฐมนตรี ต้องติวเข้มหน่วยงานในสังกัด โดยเฉพาะกระทรวงพาณิชย์ให้โหมงานหนักมากขึ้น กวดขันเรื่องราคาสินค้าไม่ให้แอบขยับขึ้นราคาเด็ดขาด และรักษาเสถียรภาพราคาสินค้าเกษตรที่กำลังดีขึ้นให้คงเส้นคงวา,สมคิด ยังต้องคอยประคับประคองเศรษฐกิจ แก้ปัญหาปากท้องชาวบ้านต่อเนื่อง เช่นเดียวกับการเดินหน้าเมกะโปรเจกต์สำคัญๆในโครงการอีอีซี อาทิ รถไฟความเร็วสูงเชื่อม 3 สนามบินยังคงเดินหน้าต่อไปไม่มีชะลอตัว,สร้างความเชื่อมั่นให้นักลงทุนและประชาชนว่า รัฐบาลยังทำงานอยู่อย่างเต็มที่ ไม่มีเกียร์ว่าง เพราะรัฐบาลปัจจุบันยังต้องทำงานอีก 2–3 เดือนจนกว่าจะมีรัฐบาลชุดใหม่,กระตุกความมั่นใจให้นักลงทุนปักหลักในเมืองไทยต่อไป ในภาวะที่การเมืองไทยยังไม่นิ่ง,ภายใต้ตัวแปรสำคัญปัจจัยการเมืองต้องไม่เป็นเงื่อนไขนำไปสู่ความรุนแรง,ตามปรากฏการณ์ความเคลื่อนไหวของกลุ่มต่างๆที่ลุกลามเร็วผิดธรรมชาติ พวกค่ายการเมืองที่ไม่พอใจผลการเลือกตั้งได้โอกาสผสมโรงปลุกพลังนักศึกษาให้ออกมาเคลื่อนไหว ใช้พลังบริสุทธิ์ของคนรุ่นใหม่เป็นมวลชนเดินเกมแทนแกนนำ,เหลี่ยมเขี้ยวๆของพวกมืออาชีพใช้พลังนิวเจนที่ไม่ทันเล่ห์การเมืองเป็นเครื่องมือแสวงหาอำนาจให้ฝ่ายตัวเอง,อย่างที่ บิ๊กแดง พล.อ.อภิรัชต์ คงสมพงษ์ ผบ.ทบ. ต้องคำรามดังๆดักคอเกมปั่นกระแสมวลชนของพวกซ้ายจัดดัดจริต จะไม่ยอมให้คนไทยออกมาต่อสู้บนท้องถนน เข่นฆ่ากันเอง,ตรงกับที่ ลุงตู่ พล.อ.ประยุทธ์ จันทร์โอชา นายกรัฐมนตรีและหัวหน้า คสช. ออกสารนายกรัฐมนตรี เตือนประชาชนให้ร่วมใจปกป้องบ้านเมืองไม่ให้เกิดเหตุวุ่นวายอีก,ฝ่ายความมั่นคงแกะรอยเจอความผิดปกติในเกมปั่นกระแสมวลชนที่ต้องเฝ้าระวัง,อย่างที่เห็นช็อตป่าวประกาศของ นายธนาธร จึงรุ่งเรืองกิจ หัวหน้าพรรคอนาคตใหม่ ที่กระแสกำลังติดลมจากคนรุ่นใหม่ ปลุกพลังมวลชนให้ออกมายืนเคียงข้างในวันที่จะต้องเดินทางไปรายงานตัวพบพนักงานสอบสวนที่ สน.ปทุมวัน วันที่ 6 เม.ย.นี้,บิลต์อารมณ์คนรุ่นใหม่ให้ออกมาร่วมแสดงพลังในวันไปรายงานตัวตามหมายเรียกความผิดมาตรา 116 ช่วยเหลือผู้ต้องหา,ปลุกปั่นให้เกิดความกระด้างกระเดื่องในหมู่ประชาชน,เป็นสิ่งที่ท็อปบูตต้องควบคุมเกมให้อยู่ ไม่ให้มีการลากกระแสไต่ระดับไปสู่จุดเสี่ยงที่กังวล หากพลังนักศึกษาถูกจุดติดเมื่อไหร่ มันก็ล่อแหลมกับเหตุการณ์ความรุนแรงที่อาจตามมา,อย่างที่รู้ๆกันอยู่ ทหารมักไม่ถูกโฉลกกับนักศึกษา ตามบทเรียนประวัติศาสตร์ที่เห็นกันมาในอดีต ฉากสุดท้ายลงเอยอย่างไร ตัวอย่างก็มีให้เห็นกันอยู่.,ทีมข่าวการเมือง
ตามคิวที่คณะกรรมการการเลือกตั้ง (กกต.) มีมติสั่งให้นับคะแนนใหม่ใน 2 หน่วยเลือกตั้งที่ จ.ขอนแก่น และให้จัดการเลือกตั้งใหม่ใน 6 หน่วยเลือกตั้ง 5 จังหวัด
จุดล่อแหลม,กกต.,นับคะแนนใหม่,เลือกตั้งใหม่,ส.ส.บัญชีรายชื่อ,ทีมข่าวการเมือง,วิเคราะห์การเมือง